Piliakiemis (ežeras)
55°5′0″ š. pl. 25°18′36″ r. ilg.﻿ / ﻿55.08333°š. pl. 25.31000°r. ilg.﻿ / 55.08333; 25.31000 Piliakiemis arba Taurelis – ežeras Lietuvoje, Molėtų rajone, 3 km į rytus nuo Giedraičių. Ežero ilgis iš pietvakarių į šiaurės rytus – 0,23 km, plotis – iki 0,16 km. Altitudė 142 m. Krantai žemi, pelkėti. Pakrantės kalvotos, iš šiaurės rytų prieina Lukoševičiaus miškas, kitose pakrantėse plyti pievos ir krūmynai. Iš rytų į vakarus ežerą prateka Kiemento ežero intakas Pagromėlė (Širvintos upės baseinas). Šalia įsikūręs Piliakiemių kaimas.